Συζήτηση:Αγία Ελεούσα Αιτωλοακαρνανίας/Πρόταση διαγραφής

message: "Υλικό που είναι ατεκμηρίωτο μπορεί να αμφισβητηθεί και να αφαιρεθεί." Αναφέρει η σήμανση, και ορθά. Τίποτα στο λήμμα δεν έχει τεκμηρίωση, και πραγματικά δεν καταλαβαίνω ούτε την σημασία, ούτε το γιατί να υπάρχει το λήμμα, ούτε καν καταλαβαίνω αν υπάρχει μοναστήρι ακόμα; Αν δε διαγραφεί πάντως, σχεδόν το 90 τοις εκατό του περιεχομένου είναι για αφαίρεση. Wolfymoza (συζήτηση) 17:35, 26 Δεκεμβρίου 2021 (UTC)
replies: text: @Wolfymoza, το λήμμα έχει σημαντική βιβλιογραφία. Πως ακριβώς προκύπτει το ότι «Τίποτα στο λήμμα δεν έχει τεκμηρίωση»; Είναι σημαντική δήλωση και δεν μπορώ να αντιληφθώ πως έφτασες σε αυτό το συμπέρασμα. Focal Point 18:01, 28 Δεκεμβρίου 2021 (UTC)
Focal η βιβλιογραφία που λες είναι τυχαία και άσχετη με το λήμμα. Μπορείς να υποδείξεις παρακαλώ σε ποιο σημείο της βιβλιογραφίας αυτής αναφέρει κάτι από αυτά που αναφέρει το λήμμα; Λέω ότι είναι πλήρως ατεκμηρίωτο, γιατί μοιάζει σαν μια έκθεση, ή ένα κείμενο γραμμένο σαν εργασία. Πού είναι το μοναστήρι ακριβώς, πότε ιδρύθηκε, ποιος το ίδρυσε, έχει τώρα μοναχούς /ες; Και οι φωτογραφίες από μαθητές τι σχέση έχουν με το λήμμα; "Ο μεγάλος Σταύρος, που διακρίνεται από μακριά, προϊδεάζει τον προσκυνητή αλλά και τον επισκέπτη για το μεγάλο συνάπαντημα της ιστορίας μας με τη θρησκεία μας στην κάθετη πλαγιά του βουνού, ενώ του δίνει δύναμη για να συνεχίσει την πορεία του προς τον ναό. Εκεί βρίσκεται και η εικόνα της Παναγίας που στη συνέχεια θα την προσκυνήσει. " Είναι αυτό περιεχόμενο για λήμμα της Βικιπαίδεια; Εκεί κατάντησε το εγχείρημα; Τέτοιο περιεχόμενο επιχειρηματολογείς να κρατήσουμε;..... Wolfymoza (συζήτηση) 09:03, 29 Δεκεμβρίου 2021 (UTC)

text: @Wolfymoza, όχι δεν μπορώ, όπως φαντάζομαι δεν μπορείς ούτε και εσύ. Δεν μπορώ να γνωρίζω αν η βιβλιογραφία είναι άσχετη. Με βάση την καλή πίστη, αποδέχομαι ότι μπορεί να είναι σχετική, όπως και όποια βιβλιογραφία που δεν είναι διαθέσιμη στο διαδίκτυο που βάζει ο οποιοσδήποτε χρήστης. Όσον αφορά το περιεχόμενο, συμφωνώ μαζί σου, αλλά εδώ δε συζητάμε αν είναι λήμμα είναι καλογραμμένο ή όχι. Αλλά αγαπητέ μου Wolfymoza δεν επιχειρηματολογώ να κρατήσουμε το περιεχόμενο αυτό - ούτε να σου περνά από το μυαλό. Η συζήτηση διαγραφής δεν πρέπει να αφορά το περιεχόμενο (όχι αυτού, αλλά κανενός λήμματος), αλλά την εγκυκλοπαιδικότητα του λήμματος (και τίποτα άλλο). Αποδέχομαι αμφιβολίες και συνιστώ (α) απομάκρυνση ακατάλληλου περιεχομένου (β) προσθήκη σχετικού περιεχομένου (γ) επιπλέον τεκμηρίωση. Focal Point 09:45, 29 Δεκεμβρίου 2021 (UTC)
replies: text: :Με βάση τα παραπάνω:

text: :1. Έβγαλα δυο εικόνες, πιθανώς η πρώτη είχε όψη της μονής, αλλά τη θεώρησα όχι ιδιαίτερα κατάλληλη, αφού δέσποζε η εικόνα της Παναγίας, καθώς και την εικόνα του Κοσμά του Αιτωλού, ο οποίος αναφέρεται ότι είχε φιλοξενηθεί εκεί.

text: :2. Βελτίωσα την περιγραφή του αρχείου που παρέμεινε και το οποίο είναι σαφέστατα σχετικό.

text: :3. Έβαλα μια παραπομπή που βρήκα, χωρίς καν να ψάξω ιδιαίτερα.

text: :Προφανώς το λήμμα θέλει πολλή ακόμη επιμέλεια, αλλά έδωσα και εγώ το καλό παράδειγμα, όχι απλώς αφαιρώντας, αλλά βελτιώνοντας, έστω και κατ'ελάχιστον το λήμμα.

text: :Καλή συνέχεια. Focal Point 09:58, 29 Δεκεμβρίου 2021 (UTC)
* Διατήρηση. Αρχικά, επισημαίνω ότι εν γένει σε αυτές τις συζητήσεις πρέπει να κρίνεται η εγκυκλοπαιδικότητα του θέματος και όχι του λήμματος όπως είναι στην παρούσα του μορφή. Για την μονή υπάρχουν αρκετές αξιόπιστες πηγές. Στο [Κατσαρός, Βασίλης (2014) Παλαιοχριστιανικά και Βυζαντινά Μνnμεία στn Δυτική Στερεά. Επισκόπnσn ερευνών. ] παρατίθεται η εξής βιβλιογραφία για την μονή:
*::Καβάγιας Α. (2010) Η Αγία Ελεούσα. Το βυζαντινό μοναστήρι της Κλεισούρας του Μεσολογγίου, Μεσολόγγι 2010
*::Κατσαρός Β. (1985) «Συμβολή στη μελέτη των προβλημάτων βυζαντινής τοπογραφίας στη Δυτική Στερεά (12ος-13ος αι.): πηγές και δεδομένα», Βυζαντινά 13.1, σελ.1503-1538, χάρτης σελ. 1539
*::Κώνστας Κ. (1958) Ἡ Ἁγία Ἐλεοῦσα, Αθήνα
*::Κώνστας Κ. (1972) «Ἁγία Ἐλεοῦσα», Αἰτωλοακαρνανική καὶ Εὐρυτανική Ἐγκυκλοπαιδεία, 2, σελ. 43-46
*::Λαμπάκης Γ. (1886) «Ἐπιστημονικαί περιοδεῖαι. Κλεισούρα», Ἑβδομάς, 3 σελ. 282-283
*::Μοσόλας Ν. (1971) «Ἁγία Ἐλεοῦσα», Αἰτωλοακαρνανική καὶ Εὐρυτανική Ἐγκυκλοπαιδεία, 1, σελ. 46
*::Osswald B. (2011) L'Epire du treizième au quinzième siècle : autonomie et hétérogénéité d'une région balkanique. Archéologie et Préhistoire. Université Toulouse le Mirail - Toulouse II, 2011. Français.
*::Soustal P., Koder J. (1981) Nikopolis und Kephallenia, TIB 3, Wien
*:Επιπλέον υπάρχει και αναφορά στο Χασιώτης, Ι. Κ. (2010). Οι Έλληνες σύντροφοι του Δομήνικου Θεοτοκόπουλου στο Τολέδο. Estudios Neogriegos. Revista Científica de la Sociedad Hispánica de Estudios Neogriegos, (13), 89-117
*: Και η έκδοση της Ι. Μητροπόλεως Αιτωλίας και Ακαρνανίας σε επιμέλεια Κ. Κώνστα Η Αγία Ελεούσα, Το Μοναστήρι της Κλεισούρας του Μεσολογγίου. —Ah3kal (συζήτηση) 13:21, 29 Δεκεμβρίου 2021 (UTC)
Ευχαριστώ πολύ τους Focal και Ah3kal για την άμεση έρευνα, και αποσύρω τη πρόταση διαγραφής. Οι ενδιαφερόμενοι μπορούν να προχωρήσουν σε βελτίωση του λήμματος. Όπως έχω πει και στο παρελθόν, προτάσεις μου διαγραφής έχουν σκοπό όχι εμμονικά τη διαγραφή του λήμματος, αλλά πρώτα τη διερεύνηση αν όντως υπάρχει υλικό για που να αποδεικνύει την εγκυκλοπαιδικότητα, και γι' αυτό το ευχαριστώ στους χρήστες. Wolfymoza (συζήτηση) 13:59, 29 Δεκεμβρίου 2021 (UTC)

text: Wolfymoza, είναι κατανοητές οι καλές σου προθέσεις. Απλά σημείωσε ότι δε μας νοιάζει καθόλου η κατάσταση του κάθε λήμματος, αλλά μόνο αν υπάρχουν πηγές για αυτό, είτε είναι καταγραμμένες στο λήμμα, είτε όχι. (Εξαίρεση θα ήταν να έλεγε το λήμμα μόνο: «Η Αγία Ελεούσα Αιτωλοακαρνανίας είναι μοναστήρι». Τότε θα το διαγράφαμε ως πολύ σύντομο). --Focal Point 14:21, 29 Δεκεμβρίου 2021 (UTC)
|}
thread_title:  [[Αγία Ελεούσα Αιτωλοακαρνανίας]]